BA ยันให้บริการทุกเส้นทางปกติ หลังเหตุการณ์ระเบิด
BA ยันให้บริการทุกเส้นทางปกติ เพิ่มความเข้มงวดมาตรการรักษาความปลอดภัยหลังเกิดเหตุการณ์ระเบิดวานนี้
18 ส.ค. 2558

นายพุฒิพงศ์ ปราสาททองโอสถ กรรมการผู้อำนวยการใหญ่ บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ เปิดเผยว่า สายการบินบางกอกแอร์เวย์ส ได้ประกาศยกระดับการรักษาความปลอดภัยให้เข้มงวดเพื่อสร้างความมั่นใจและความปลอดภัยให้กับผู้โดยสาร
ขณะนี้บริษัทได้เฝ้าระวังสถานการณ์ โดยได้ประสานงานและให้ความร่วมมือกับการท่าอากาศยานแห่งประเทศไทยในการดำเนินการด้านมาตรการรักษาความปลอดภัยสำหรับผู้โดยสาร รวมทั้งพนักงานและเจ้าหน้าที่ของบริษัทที่ปฏิบัติงาน ณ ท่าอากาศยานสุวรรณภูมิ และสถานีปลายทางทุกสถานี
สำหรับสนามบินทั้ง 3 แห่งของบริษัทได้แก่สนามบินสมุย สนามบินสุโขทัย และสนามบินตราด ได้มีการยกระดับมาตรการรักษาความปลอดภัยจากระดับปกติขึ้นเป็นระดับที่มีความเข้มงวดในการรักษาปลอดภัย รวมทั้ง เพื่อสร้างความมั่นใจและความปลอดภัยให้กับผู้โดยสาร “นายพุฒิพงศ์ กล่าว
ทั้งนี้ สายการบินบางกอกแอร์เวย์ส ยังคงให้บริการทุกเส้นทางบินตามปกติ